G.L Bani I raet,
long taem blong Tropikol Saeklon Pam long Satete moning namba 14 Maj, I lukim riva long Teouma I flow bigwan tumas mo I brekem saed blong brij mo i mekem se ol trak mo bus ino save ron antap long hem.
Ol pipol we oli liv long Teoumaville mo Rentapau oli fesem wan bigfala problem blong 3 dei olsem taem I lukim se oli mas stopem bus 2 taem blong save kam long taon o kobak long hoas o vaes vesa.
Olgeta pipol we oli liv long ol eria ia oli mas stopem wan bus we i putum olgeta long en blong brij mo oli mas wokabaot krosem brij
mo stopem wan nara bus blong save kam long taon.
Afta long wan strakel blong amas dei we I pas oli manej blong sakem ston mo graon ova long damej brij mo naoia rod I kam gud bakagen mo ol bus, draeva blong trak mo pipol long eria ia oli glad bakagen. Riva I ron sloa mo brij I gud bakagen.
Emi wan temporary wok nomo we bambae I helpem ol resident long trifala eria ia blong sot taem nomo mo bambae I kat wok yet I stap blong mekem gud brij ia blong I kambak long semak level blong bifo bakagen.
ron_Latn tpi_Latn tpi_Latn tpi_Latn tpi_Latn tpi_Latn tpi_Latn